jkorsvik/nowiki_second_scrape_merged huggingface dataset:
Heterogomphus hirtus

Heterogomphus hirtus er en bille som hører til gruppen hornbiller i familien skarabider (Scarabaeidae).


== Utseende ==
En stor, kraftig, brun, blank hornbille. Arten kjennes nokså lett på at dekkvingene og den fremre delen av pronotum er tett kledt med nokså lange, oppstående, gulaktige hår. Hannen har et langt, krumt horn på hodet, og et langt, firkantet framspring på pronotum, området under dette noe uthulet. Hunnen mangler horn, har bare en liten knøl i pannen, og pronotum er rundet uten framspring.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er kjent fra Venezuela, Ecuador og Bolivia (finnes trolig i de mellomliggende landene også).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus hirtus Prell, 1912


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
(en) Heterogomphus hirtus i Encyclopedia of Life 
(en) Heterogomphus hirtus i Global Biodiversity Information Facility 
Heterogomphus hirtus – detaljert informasjon på Wikispecies 
(en) Heterogomphus – kategori av bilder, video eller lyd på Commons
Norsk herrehåndball

Håndball er en av Norges største idretter. Det er et lagspill og ballspill som spilles på en innendørsbane med en ball og to mål. Ballen spilles med hendene og det er om å gjøre å score flest mål. Spillet oppstod i Danmark og Tyskland på rundt 1900-tallet. Spillet fikk ikke stor utbredelse i Norge før etter andre verdenskrig. I dag er det Norges tredje største konkurranseidrett etter fotball og ski.


== Herrelandslaget i Norge ==
Treneren for det norske herrelandslaget i håndball er Christian Berge. Assistenttrenerne er Zeljko Tomac, Børge Lund og Steinar Ege. Landslaget ligger under Norges Håndballforbund (NHF) og representerer Norge i internasjonale turneringer. Spilleren med flest kamper for det norske herrelandslaget i håndball er Steinar Ege (nåværende assistenttrener) med sine 262 landskamper. Spilleren med flest mål gjennom tidene er Roger Kjendalen med sine 930 mål. Det norske herrelandslaget har ingen internasjonale EM-, VM- eller OL-titler. For øyeblikket deltar de i VM i Frankrike og er klare for åttendedelsfinale.


=== Seriespill i Norge ===
Den øverste klubb divisjonen i norsk herrehåndball er Eliteserien eller GRUNDIGligaen. Divisjonen har tidligere vært kjent under navnene Gildeserien og Postenligaen. I 2014 gikk den tyske sponsoren Grundig inn som hovedsponsor og dermed ble navnet endret til GRUNDIGligaen. I forrige sesong var det ØIF Arendal som stakk av med seriemestertittelen. Eliteserien ble gjennomført for første gang i 1965-66 sesongen i tillegg til Innendørs-NM i håndball for menn. Under Eliteserien finner du 1. divisjon til 4.divisjon. 4.divisjon er altså den laveste divisjonen i norsk herrehåndball.


== Referanser ==
Danssalongen

Danssalongen er en svensk dramafilm fra 1955 regissert av Börje Larsson. Han skrev også manuset. Norskfødte Sonja Wigert spiller den kvinnelige hovedrollen som Ria. Filmen ble vist i en førpremiere for stampublikumet på «Nalen» noen dager innen den egentlige premieren.


== Innspillingsfakta ==
Innspillingen fant sted mellom 8. januar og 25. mars 1955 med kompletteringer 29. mars 1955. Filmen ble blant annet spilt inn i Svenska AB Nordisk Tonefilms studioer og på Nationalpalatset («Nalen») i Stockholm.


== Handling ==
Sonja Gren (Gunvor Pontén) er vokalist på en dansesalong eid av Viktor (Elof Ahrle). Hun er i ferd med å skape seg en karriere, noe hun i stor grad kan takke Viktor for. Sonjas interesse for ham er ikke bare av ren kameratslig art, selv om det er en stor aldersforskjell mellom de to. Viktor er gift med Ria (Sonja Wigert), men de har problemer i ekteskapet. Ria føler seg svært ensom når ektemannen er på salongen. Hun er også mistenksom overfor Viktors forhold til Sonja. Rias problemer blir forsterket ved at hun nekter å godta at karrieren som operasanger er forbi. Sonjas gamle forlovede «Doggen» (Lars Ekborg) blir løslatt fra fengselet og dukker opp hos henne. Han krever at alt skal være som før, men Sonja ber ham desperat om å forsvinne. «Doggen» oppsøker dansesalongen og prøver å verve sine gamle venner til nye «affärer», men de tar imidlertid avstand fra ham. Alt dette øker følelsen av at han er utstøtt.


== Rolleliste (i utvalg) ==
Elof Ahrle - Viktor, eieren av dansesalongen «Nalen»
Sonja Wigert - Ria, hans hustru
Lars Ekborg - «Doggen» Andersson
Gunvor Pontén - Sonja Gren, sangerinne
Lennart Lindberg - Bill, reklamesjef på Nalen
Ingrid Thulin - Cecilia
Naima Wifstrand - Madame, den forhenværende sanglæreren til Ria
Sten Gester - Bengt, ansatt på Nalen
Märta Dorff - «Ofelia»
Mats Bahr - Oskar, ansatt på Nalen
Lasse Sarri - Georg
Birgitta Olzon - Minna
Hans Bergström - Göran
Bengt Blomgren - Josef Ek, kaptein i Frelsesarmeen
Sonja Westerbergh - Marianne Stern, sangerinne, elev hos Ria
Gösta Prüzelius - Rolf Svensson, overvåkeren til «Doggen»
Gunnar «Siljabloo» Nilson - sang- og klarinettsolist
McKay Brothers & Vera (VM-trioen i jitterbug)
Arne Domnérus orkester
Rune «Musse» Rosenqvist på piano


== Kilder ==
Danssalongen (1955) på Svensk Filmdatabas


== Eksterne lenker ==
(en) Danssalongen på Internet Movie Database 
(no) Danssalongen hos Filmfront 
(sv) Danssalongen i Svensk Filmdatabas
Inge Røinaas Gran

Inge Røinaas Gran (født 22. november 1967 i Missouri, USA) er administrerende direktør for SINTEF Energi og tidligere professor ved NTNU.Grans fagfelt er termodynamikk: Matematisk modellering og simulering av forbrenning og flerfasestrømning. Han har vært hovedveileder for 10 doktorstudenter.Gran har sin utdannelse fra NTH (nå NTNU), der han var ferdig utdannet sivilingeniør i 1990 og dr. ing. i 1994 med avhandlingen Mathematical modeling and numerical simulation of chemical kinetics in turbulent combustion. Han var postdoc. ved Sandia National Laboratories i Livermore, USA.Han begynte som forsker ved SINTEF Energi AS i 1996, og arbeidet der til 1999. I 1999 ble han professor i termodynamikk ved NTNU. Han var parallelt forskningssjef for Avdeling for termisk energi i SINTEF Energi i perioden 1999–2003. Fra 2003 til 2010 var han forskningssjef for Avdeling for energiprosesser, og en kort periode forskningssjef for Elkraftteknikk. Siden 2011 har han vært administrerende direktør for SINTEF Energi AS. 
Gran er medlem av Norges Tekniske Vitenskapsakademi, styremedlem i Energi21 og styreleder i NHO Trøndelag. 


== Referanser ==


== Eksterne lenker ==
(no) Publikasjoner av Inge Røinaas Gran i BIBSYS
(no) Publikasjoner av Inge Røinaas Gran i forskningsdokumentasjonssystemet CRIStin
Stortingsvalget 1879

Stortingsvalget 1879 ble avholdt i Norge i 1879 som indirekte valg til det 29., 30. og 31. ordentlige storting. Det 29. ordentlige storting ble konstituert 2. februar 1880.
Parlamentarismen var ikke innført, så statsrådet fungerte uten formell kontakt med stortinget.


== Valgordning ==
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 76 stortingsrepresentanter. Kjøpstedenes valgmannsting utpekte én, to eller fire av 38 stortingsrepresentanter.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 139 601 menn var stemmerettskvalifisert, 87 173 hadde stemmerett. Av disse stemte 42 430.414 valgting i landdistriktene utpekte totalt 976 valgmenn. 39 valgting i byene utpekte totalt 280 valgmenn. Valgmannstingene ble holdt i perioden 19. juni 1879 til 27. november 1879.
Siden forrige valg var antallet representanter økt fra 111 til 114. Akershus amt og Nordlands amt fikk én ny plass hver. Den tredje gikk til Finnmarksbyene som tidligere hadde valgt sammen med Tromsø og Bodø.


== Politikk ==
Det var ikke organiserte partier foran dette valget. I løpet av perioden utviklet statsrådssaken seg slik at alle stortingsrepresentantene måtte ta stilling. De som støttet forslaget om parlamentarismen ble senere organisert i partiet Venstre. De som støttet kongens vetorett ble senere organisert i partiet Høyre. 73 representanter hadde et venstrestandpunkt. Dette var alle amtsrepresentantene unntatt Smitt fra Nordre Bergenhus, Skattebøl fra Buskerud, Flor fra Finnmark, Motzfeldt fra Jarlsberg og Larvik, Gregersen fra Romsdal, Vindal og Jenssen fra Søndre Trondhjems amt. De øvrige 41 som omfattet de fleste byrepresentantene, hadde et høyrestandpunkt. Venstrestandpunktet ble støttet av byrepresentantene Krogh fra Bergen, Didrichsen fra Flekkefjord, Castberg fra Skien og Steen fra Stavanger og Haugesund.


== Resultater ==
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.


=== Kjøpstedene ===
██ gjenvalgt stortingsrepresentant
██ ny stortingsrepresentant


=== Amtene ===
██ gjenvalgt stortingsrepresentant
██ ny stortingsrepresentant


== Se også ==
Liste over stortingsrepresentanter 1880–1882


== Referanser ==
Annihilasjonisme

Annihilasjonisme er troen på at enkelte mennesker og alle falne engler etter dommens dag vil bli totalt utslettet og ikke eksistere, eller at deres bevissthet vil opphøre, snarer enn å lide en evig pine i helvete.Annihilasjonismen er direkte relatert til læren om betinget udødelighet, ideen om at menneskets sjel ikke er udødelig uten at den gis evig liv. Den forsikrer at Gud til slutt vil ødelegge de syndige, og at kun de rettferdige vil leve i udødelighet. Syvendedagsadventistene tror at Guds kjærlighet er beskrevet som en altfortærende ild, og at de syndige ikke kan eksistere i Guds nærvær. De som velger å forkaste frelsen gjennom deres egen frie vilje vil bli utslettet for evig på grunn av syndenes inkompatibilitet med Guds hellige natur.  Syvendedags adventistene tror at et evig helvete er en falsk lære av hedensk opprinnelse og at de syndige vil utslettes i ildsjøen. Jehovas vitner tror at det ikke kan være noen avstraffelse etter døden, fordi det ikke er noe liv etter døden.


== Referanser ==
Tenthaus Oslo

Tenthaus Oslo er et kunstnerkollektiv og et visningssted for kunst på Maridalsveien 3 i Oslo, initiert av Helen Eriksen, Stefan Schröder og Ebba Moi i 2011. Tenthaus Oslo er resultat av flere forprosjekter, blant annet Kunstnerne på Sinsen skole (2009) og Alt for Hersleb (2011). I 2010 hadde kunstnerne atelier på Hersleb skole og fra 2011 - 2013 på Sofienberg skole. 
Visningsstedet Tenthaus Oslo har årlig 4-6 utstillinger og en rekke workshop. Kunstnerne har i forbindelse med utstillingene workshop og samtaler med elever fra grunnskoleavdelingen ved Hersleb videregående skole. Kunstnere som har stilt ut på Tenthaus Oslo er blant annet: Mona Brekke (NO), Walter van Broekhuizen] (NL), Tor Børresen (NO), Leo Fitzmaurice (UK), Simone Zaugg (CH), Siri Austeen (NO), Pfelder (DE), Kristin Günther, antipodes cafe, Unni Gjertsen (NO), Torgeir Husevaag (NO), Sille Storihle (NO), Jana Winderen (NO), Shwan Dler Qaradaki & Behjat Omar Abdolla, Amelia Beavis-Harrison (UK), Kristine Halmrast (NO), Kirsty Kross (AU), Johnny Herbert (UK), True Solvang Vevatne (NO), Mariken Kramer, Germain Ngoma (ZA), Ingrid Lønningdal (NO), Hilde Honerud (NO) og Per Jonas Lindström (SE). 
Publikasjonen Tenthaus Toolkit – kunstnere i skolen - ble utgitt i 2016 der erfaringer rundt arbeidet med kunstnere i skolen ble presentert. Den undersøker om skolen er et relevant arbeidssted for billedkunstnere og om fremtidige skoler trenger atelierer, hvor kunstneren får et arbeidssted og skolen og elevene får arbeidslivspraksis hos en kunstner.
I 2021 mottok kollektivet Oslo Opens hederspris for deres innsats for kunstneres arbeidsvilkår og for arbeidet med å formidle samtidskunst til et bredt publikum, spesielt barn og unge. Prisen ble utdelt av kulturbyråd Omar Samy Gamal (SV).
I 2017 ble Tenthaus Oslo nominert til Visble Award.


== Referanser ==


== Eksterne lenker ==
Tenthaus Oslo
Tenthaus Toolkit – kunstnere i skolen
Westside

Westside er en urban region i det vestlige Los Angeles County i California. Den har ingen offisiell status, men ifølge Los Angeles Times dekker regionen 262 km², og inkluderer ikke bare distrikter i byen Los Angeles, men også to kommunefrie nabolag samt bykommunene Beverly Hills, West Hollywood, Culver City og Santa Monica.


== Referanser ==


== Eksterne lenker ==
(en) Westside (Los Angeles County) – kategori av bilder, video eller lyd på Commons
Fredrik Ingebrigtsen

Fredrik Ingebrigtsen (født 1. desember 1989) er en norsk styrkeløfter, som konkurrerer for Kristiansand Atletklubb.


== Resultater og meritter i styrkeløft ==


=== NM i styrkeløft utstyrsfritt ===


=== NM i benkpress utstyrsfritt ===


=== Junior-NM i styrkeløft ===


=== Junior-NM i benkpress ===


== Referanser ==
Norgescupen i skiskyting 2015/16

Norgescupen i skiskyting 2015/16 gikk over 14 renn, fra 28. november 2015 på Geilo til 3. april 2016 på Dombås i forbindelse med NM del to.


== Kvinner senior ==

Tingelstad, Matthiessen og Hjelstuen vant ett av rennene hver, Mørkve vant to renn.


== Menn senior ==

Wærnes vant tre av rennene, Fenne og Birkeland vant to renn hver.


== Referanser ==


== Kilder ==
Resultater kvinner
Resultater menn
Eva Løveid Mølster

Eva Løveid Mølster (født 5. februar 1972) er filosof og rektor ved Einar Granum Kunstfagskole (siden 2017). Hun har hovedfag i filosofi fra Universitetet i Bergen med hovedoppgaven Et bilde holdt oss fanget fra 2001. Hun har også studert «estetik» og «idé- och lärdomshistoria» ved Uppsala universitet i tillegg til årsenhet i kunsthistorie fra Universitetet i Bergen. Løveid Mølster har skrevet etterordet i Arthur C. Danto: Kunstens avslutning, Pax artes 2006.
Hun er nestleder i styret i Forbundet Frie Fotografer, styreleder i Norske Fag- og Friskolers Landsforbund (NFFL) og representerer NFFL i Nasjonalt fagskoleråd. Hun har tidligere vært avdelingsleder ved avdeling for visuell kunst og performativ kunst ved NISS (Nordisk Institutt for Scene og Studio) og senere Westerdals Oslo ACT (2011-15) og programansvarlig for bachelorprogrammet ved Kunstakademiet, Kunsthøgskolen i Oslo (2015-17). Hun har undervist i kunstteori og skrivekunst siden 1994 ved blant annet Akademi for scenekunst, Høgskolen i Østfold og Høgskolen Kristiania, vært veileder og teoriansvarlig ved kunstskolen til Robert Meyer (2001-07) og kurator for fotokunstbilaget i Samtiden der spesialtilpassede arbeider av Torbjørn Rødland, Mette Tronvoll, Mikkel McAlinden, Signe Marie Andersen og Vibeke Tandberg ble vist (2005-06). Løveid Mølster var med i redaksjonsrpdet til tidsskriftet Syn og Segn under redaktør Knut Aastad Bråten.
Eva Løveid Mølster var med å stifte Norsk Tidsskriftforening i 2003 der hun også har vært styreleder (2004-07). Hun har vært redaksjonssekretær for Nytt Norsk Tidsskrift, Universitetsforlaget (2002-03), Samtiden, Aschehoug (2003-06) og Billedkunst, NBK (2009-11). Hun har også vært fotobokansvarlig i tidsskriftet Objektiv, Objektiv Forlag AS (2010-11).


== Referanser ==


== Eksterne lenker ==
Anne-Lene Frølandshagen. «"Fredrikstads viktigste landemerke", Fredriksstad Blad 15. desember 2013». 
Anette Torjusen. «"Vil ha facebookbilder på timeplanen", NRK.no, 4. september 2012». 
NRK Østlandssendingen. «"Vil ha facebookbilder på timeplanen" 4. september 2012». 
Randi Kristoffersen. «"Filosoferende patriotisme" Fredriksstad Blad 18. april 2008». 
Geir Løvli. «"Er "kanskje" et svar?", Fredriksstad Blad 23. august 2005». 
Svein Kristiansen. «"Litteraturfestivalen feirer jubileum", Fredriksstad Blad 22. oktober 2004».
Heterogomphus binodosus

Heterogomphus binodosus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 25 millimeter), kraftig, mørkbrun, blank hornbille. Hannen har et middels langt, krumt horn på hodet, og to fremoverrettede horn øverst  på pronotum, området under disse noe uthulet. Hunnen mangler horn, og pronotum er rundet uten framspring.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er kjent fra Brasil. Eksemplarer fra Paraguay blir nå regnet som en egen art, Heterogomphus monotuberculatus.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus binodosus Prell, 1912


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
(en) Heterogomphus binodosus i Encyclopedia of Life 
(en) Heterogomphus binodosus i Global Biodiversity Information Facility 
Heterogomphus binodosus – detaljert informasjon på Wikispecies 
(en) Heterogomphus – kategori av bilder, video eller lyd på Commons
Myrtle Beach internasjonale lufthavn

Myrtle Beach internasjonale lufthavn (IATA: MYR, ICAO: KMYR) er en lufthavn i delstaten Sør-Carolina i USA.  Lufthavnen er den tredje største i delstaten etter antall passasjerer. Den er travlest i sommersesongen.
Det er flyruter fra lufthavnen til og fra en rekke destinasjoner innenriks i USA og utenriks i Canada.En rekke flyselskaper har flyruter, men lavprisflyselskapene Allegiant Air og Spirit Airlines flyr til flest destinasjoner om sommeren.Tidligere var der base for United States Air Force.


== Referanser ==


== Eksterne lenker ==
Lufthavnens nettsted
Heterogomphus coriaceus

Heterogomphus coriaceus er en bille som hører til gruppen hornbiller i familien skarabider (Scarabaeidae).


== Utseende ==
En stor (ca. 40 millimeter), kraftig, svart, blank hornbille. Hos denne arten har ingen av kjønnene horn eller uthulinger på pronotum. Hannen har en liten knøl i pannen. Pronotum er rundet, tydelig, men spredt punktert. Dekkvingene er svært tett og kraftig punkterte. Hunnen ligner sterkt på hannen.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er kjent fra Fransk Guyana og Guyana.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus coriaceus Prell, 1912


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilde av arten
Bilder av arten
(en) Heterogomphus coriaceus i Encyclopedia of Life 
(en) Heterogomphus coriaceus i Global Biodiversity Information Facility 
Heterogomphus coriaceus – detaljert informasjon på Wikispecies 
(en) Heterogomphus – kategori av bilder, video eller lyd på Commons
Heterogomphus porioni

Heterogomphus porioni er en bille som hører til gruppen hornbiller i familien skarabider (Scarabaeidae).


== Utseende ==
En stor, kraftig, mørkbrun, blank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet middels langt, kraftig og krumt og uthulingen stor, med to spisse horn i overkant. Hunnene har én liten knøl på hodet, men ikke horn. Pronotum har kraftig, nettmasket mikroskulptur hos hannen, bortsett fra et blankt område bak, hos hunnen er pronotum ganske jevnt, kraftig punktert og blankt. Dekkvingene er glatte og blanke med enkelte punkter på sidene.


== Levevis ==
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.


== Utbredelse ==
Arten er utbredt i Peru.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Heterogomphus Burmeister, 1847
Heterogomphus porioni Dechambre, 1998


== Kilder ==
Generic Guide to New World Scarab Beetles – Heterogomphus
Dynastidae du monde- sjekkliste over artene Arkivert 5. august 2013 hos Wayback Machine.


== Eksterne lenker ==
Bilder av arten
(en) Heterogomphus porioni i Encyclopedia of Life 
(en) Heterogomphus porioni i Global Biodiversity Information Facility 
Heterogomphus porioni – detaljert informasjon på Wikispecies 
(en) Heterogomphus – kategori av bilder, video eller lyd på Commons
Megaceras jason

Megaceras jason er en bille som hører til gruppen hornbiller i familien skarabider (Scarabaeidae).


== Utseende ==
En stor, (opptil 80 millimeter), blank, brunsvart hornbille. Hannen har et kraftig, i spissen kløvet horn i pannen og to store horn på pronotum, som er høyt hvelvet, for det meste svært blankt, men med et parti med kraftig, nettmønstret mikroskulptur på hver side. For-leggen (protibia) har tre tenner. Hunnen er blank, uten horn med med et par små knøler på pronotum, område foran disse med kraftig, tverrmasket mikrioskulptur. Dekkvingene er glatte og blanke.


== Levevis ==
Lite er kjent om biologien til disse billene. De fleste av artene er tilsynelatende sjeldne, og lever i løvskog. De voksne billene er nattaktive. Larvene utvikler seg mest sannsynlig i råtne stokker.


== Utbredelse ==
Arten er utbredt fra Venezuela og Guyana i nord til Bolivia i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Megaceras Hope, 1837
Megaceras jason (Fabricius, 1775)
Megaceras jason jason (Fabricius, 1775)
Megaceras jason stuebeli Kirsch, 1885 - ofte regnet som en egen art


== Kilder ==


== Eksterne lenker ==
Bilder av arten
(en) Megaceras jason i Encyclopedia of Life 
(en) Megaceras jason i Global Biodiversity Information Facility 
Megaceras jason – detaljert informasjon på Wikispecies 
(en) Megaceras – kategori av bilder, video eller lyd på Commons